ဟာမစ်ကာဇိုင်း အပြည်ပြည်ဆိုင်ရာ လေဆိပ်

ဟာမစ်ကာဇိုင်း အပြည်ပြည်ဆိုင်ရာ လေဆိပ် (; ; ) သည် အာဖဂန်နစ္စတန်၏မြို့တော် ကဘူးမှ ၅ ကီလိုမီတာအကွာတွင် ရှိသော အပြည်ပြည်ဆိုင်ရာ လေဆိပ်ဖြစ်သည်။ နိုင်ငံ၏ အရေးအပါဆုံး အပြည်ပြည်ဆိုင်ရာလေဆိပ်ဖြစ်ပြီး စစ်အခြေစိုက်စခန်းကြီးများအနက် တခုလည်း ဖြစ်သည်။ လေယာဉ် ၁၀၀၀ ကျော်ထိန်းနိုင်သည်။ ယခင်က ကဘူး အပြည်ပြည်ဆိုင်ရာ လေဆိပ်ဟု တွင်ပြီး ဒေသခံတို့က ခွါဂျာရဝါ့လေဆိပ် ခေါ်ကြသည်။ အချို့လေကြောင်းလိုင်းများပင် ခွါဂျာရဝါ့အမည်ကို သုံးတတ်သည်။ ၂၀၁၄ ခုတွင် သမ္မတဟောင်း ဟာမစ်ကာဇိုင်းကို ဂုဏ်ပြုသောအားဖြင့် အမည်ပြောင်းခဲ့သည်။ ယင်းဆုံးဖြတ်ချက်ကို အာဖဂန်နစ္စတန် အမျိုးသားညီလာခံက အဆိုသွင်းရာ သမ္မတ အက်ရှရက်ဂါနီရော ဝန်ကြီးအဖွဲ့ကပါ သဘောတူခဲ့သည်။

၂၀၂၁ ခု၊ ဩဂုတ်လတွင် ကဘူးအား တာလီဘန်တို့ သိမ်းလိုက်သည်နောက် အရပ်ဘက်လေယာဉ်ပြေးဆွဲမှုများကို အခြေအနေမတည်ငြိမ်ခင်အထိ အားလုံး ပယ်ဖျက်လိုက်သည်။ အမေရိကန်နှင့် နေတိုးတပ်ဖွဲ့များသာ လေဆိပ်တွင် ရှိနေသည်။ အာဖဂန်အမျိုးသားစစ်တပ်နှင့် အာဖဂန်အမျိုးသားရဲတပ်ဖွဲ့တို့က တပ်ဖျောက်ကာ ယင်းနယ်မြေတွင် ကင်းလှည့်ခြင်း မလုပ်တော့ပြီ။ ၂၀၂၁ ခု၊ ဩဂုတ်လ ၁၇ ရက်တွင် စစ်ဘက်လေယာဉ်ပြေးဆွဲမှုကို ပြန်စသည်။ ယခင်နေ့က လေယာဉ်ခိုးစီး၍ သေဆုံးသူ ၇ ယောက် ရှိခဲ့၏။

ကိုးကား 

အာဖဂန်နစ္စတန်နိုင်ငံရှိ လေဆိပ်များ